Մաթեմատիկական անալիզի ամբիոնի աշխատակիցները ԵՊՀ տարբեր ֆակուլտետներում դասախոսություններ են կարդում բակալավրիական ծրագրերի շրջանակներում: Ուսումնական պլանում գերակշռում է Մաթեմատիկական անալիզի դասընթացը, որը կարդացվում է Մաթեմատիկայի և մեխանիկայի ֆակուլտետում՝ մաթեմատիկա, մեխանիկա և ակտուարական մաթեմատիկա մասնագիտություններով ուսանողների համար, ինչպես նաև Տնտեսագիտության ֆակուլտետում և Կենսաբանության ֆակուլտետի կենսաինֆորմատիկա մասնագիտությամբ: Կարդացվում է նաև Մաթեմատիկայի դասավանդման մեթոդիկա դասընթացը, ինչպես նաև մաթեմատիկայի դասընթաց բնագիտական ֆակուլտետների համար: Ամբիոնում գործում է գիտաուսումնական սեմինար: